૧૧ નવેમ્બરના રોજ સીઆઈડી ક્રાઈમના વડા આશીષ ભાટીયાના માર્ગદર્શન હેઠળ ડીવાયએસપી અજીજ સૈયદની ચાર જેટલી ટીમોએ મનીષ શાહની  હિંમતનગરના મોતીપુરા વિસ્તારમાં આવેલા સનકોમ્પલેક્સના ત્રીજા માળ આવેલી મનીષ શાહની રીસેટ એગ્રી ટેક નામની ઓફીસ, શહેરના ખેડ તસીયા રોડ ઉપર આવેલા તેના બંગલામાં દરોડા કરીને સર્ચ ઓપરેશન હાથ ધરીને જમીન કે અન્ય મિલ્કતના દસ્તાવેજો, કોમ્પુયટરની હાર્ડડિસ્ક અને અસંખ્ય ફાઈલો કબ્જે કર્યા છે, અને સીઆઈડીએ આ પ્રકરણમાં ઉંડાણપુર્વકની વધુ તપાસ હાથ ધર્યા બાદ શૈલેષ મકવાણા, યોેગેન્દ્ર રામીની ધરપકડ કરીને મનીષ શાહની તમામ મિલક્તો, લકઝુયરીયસ કારોને ઝપ્ત કરીને જીપીઆઈડી એક્ટ ર૦૦૩ની કલમ ૩ મુજબની કાર્યવાહી હાથ ધરી હતી, જો કે આ દરમ્યાન મહાઠગ મનીષ અને ગીતા વોન્ટેડ હતા, તેથી સીઆઈડીની ટીમે છ મહિના બાદ તેમના જ નિવાસસ્થાને બાતમીના આધારે પહોંચી જઈને બંનેની ધરપકડ કરીને આજ રોજ કોર્ટ સમક્ષ રજુ કરતાં કોર્ટ દ્વારા ર૮મી મે સુધીના રિમાન્ડ મંજુર કરવામાં આવ્યા છે.